Document ID: 31989R3621

*****
ΚΑΝΟΝΙΣΜΟΣ (ΕΟΚ) αριθ. 3621/89 ΤΗΣ ΕΠΙΤΡΟΠΗΣ
της 1ης Δεκεμβρίου 1989
για την απόσυρση ορισμένων γαλακτοκομικών προϊόντων από τον κατάλογο των προϊόντων που υπάγονται στο συμπληρωματικό μηχανισμό στις συναλλαγές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 81 παράγραφος 3,
Εκτιμώντας:
ότι ο συμπληρωματικός μηχανισμός στις συναλλαγές έχει σαν σκοπό να παρακολουθεί την εξέλιξη των συναλλαγών των προϊόντων μεταξύ της Κοινότητας με τη σύνθεσή της στις 31 Δεκεμβρίου 1985 και της Ισπανίας κατά την διάρκεια μιας περιόδου που καθορίζεται στην πράξη· ότι το άρθρο 81 παράγραφος 3 στοιχείο γ) της εν λόγω πράξης προβλέπει εντούτοις τη δυνατότητα αποσύρσεως από τον κατάλογο των προϊόντων που υπάγονται στα «ΣΜΣ » ορισμένων γαλακτοκομικών προϊόντων από το πέμπτο έτος που έπεται της προσχωρήσεως εάν δεν είναι πλέον αναγκαία η εφαρμογή του, λαμβάνοντας υπόψη ιδίως το επίπεδο των εισαγωγών που πραγματοποιούνται για τα εν λογω προϊόντα και τη διαρθρωτική κατάσταση της παραγωγής και της εμπορίας· ότι αυτή είναι η κατάσταση για τα γαλακτοκομικά προϊόντα που αναφέρονται στο παράρτημα του παρόντος κανονισμού·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής ad hoc του «συμπληρωματικού μηχανισμού στις συναλλαγές»,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα γαλακτοκομικά προϊόντα που αναφέρονται στο παράρτημα αποσύρονται από τον κατάλογο των προϊόντων που υπάγονται στο συμπληρωματικό μηχανισμό στις συναλλαγές.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Δεκεμβρίου 1989.

Labels: 3
17